### AIŠKINAMASIS RAŠTAS

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS ETIKOS KOMISIJOS SUDARYMO“ PROJEKTO**

1. **Parengto projekto tikslai ir uždaviniai.**

Savivaldybės tarybos sprendimo projektas parengtas siekiant sudaryti Klaipėdos miesto savivaldybės tarybos Etikos komisiją (toliau – Komisija). Lietuvos Respublikos vietos savivaldos įstatymas (toliau – VSĮ) suteikia tarybai įgaliojimus sudaryti tarybos komitetus, komisijas, kitus savivaldybės darbui organizuoti reikalingus darinius ir įstatymuose numatytas kitas komisijas. Klaipėdos miesto savivaldybės tarybos Etikos komisijos veiklos nuostatuose Klaipėdos miesto savivaldybės tarybos 2022 m. vasario 17 d. sprendimu Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“ reglamentuojama, kad komisija sudaroma Tarybos narių ar savivaldybės mero pareigas einančių ar paskirtų į savivaldybės mero pavaduotojo pareigas politikų elgesio, kuriuo pažeidžiami Lietuvos Respublikos valstybės politikų elgesio kodekse nustatyti valstybės politikų elgesio principai, Lietuvos Respublikos viešųjų ir privačių interesų derinimo įstatymo, Lietuvos Respublikos vietos savivaldos įstatymo, Klaipėdos miesto savivaldybės tarybos veiklos reglamento ar kitų institucijos, kurioje Politikas eina pareigas, veiklą reglamentuojančių teisės aktų nustatyti valstybės politikų elgesio principai ir nuostatos ir reikalavimai, tyrimui atlikti.

Komisija savo veikloje vadovaujasi Lietuvos Respublikos Konstitucija, Valstybės politikų elgesio kodeksu, Lietuvos Respublikos viešųjų ir privačių interesų derinimo valstybinėje tarnyboje įstatymu, kitais teisės aktais, Tarybos sprendimais, pagarba žmogui, valstybei, teisingumo, sąžiningumo, skaidrumo ir viešumo, padorumo, nesavanaudiškumo, nešališkumo ir atsakomybės principais esant skirtingoms politinėms, religinėms pažiūroms ir įsitikinimams.

**2. Projekte aptartų klausimų teisinis reglamentavimas.**

Naujai išrinktai Klaipėdos miesto savivaldybės tarybai pradėjus darbą turi būti patvirtinta naujos sudėties Klaipėdos miesto savivaldybės tarybos Etikos komisija.

Projektas parengtas vadovaujantis VSĮ 15 straipsnio 2 dalies 4 punktu, 22 straipsnio 3 dalimi ir 23 straipsnio 1 dalimi, Lietuvos Respublikos valstybės politikų elgesio kodekso 6 straipsnio 1 dalies 2 punktu, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2‑19 „Dėl Klaipėdos miesto savivaldybės tarybos veiklos reglamento patvirtinimo“, 18.3., 31.1. ir 31.11. papunkčiais, Klaipėdos miesto savivaldybės tarybos Etikos komisijos veiklos nuostatų, patvirtintų Klaipėdos miesto savivaldybės tarybos 2022 m. vasario 17 d. sprendimu Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“, 8 punktu. Rengiant projektą taip pat atsižvelgta į Tarybai pateiktą Klaipėdos miesto savivaldybės tarybos 2023 m. gegužės mėn. 10 sprendimo Nr. T1-128 projektą „Dėl Klaipėdos miesto savivaldybės tarybos 2022 m. vasario 17 d. sprendimu Nr. T2-18 „Dėl Klaipėdos miesto savivaldybės tarybos etikos komisijos veiklos nuostatų patvirtinimo“ pakeitimo“, kuriuo siūloma pakeisti šių nuostatų 8 punktą, numatant, kad Komisija sudaroma Tarybos sprendimu iš 8 narių: 6 Tarybos narių ir 2 seniūnaičių arba seniūnaičio ir visuomenės atstovo.

Nuo 2023-04-01 įsigaliojusioje naujoje VSĮ redakcijoje nebeliko reikalavimo, kad Etikos komisijoje seniūnaičiai arba seniūnaičiai ir visuomenės atstovai sudarytų ne mažiau kaip 1/3 komisijos narių. Šiuo metu VSĮ 23 str. 1 d. numatyta, kad Etikos komisija sudaroma laikantis proporcinio savivaldybės tarybos daugumos ir mažumos atstovavimo principo. Tuo pagrindu Etikos komisija sudaroma Tarybos sprendimu iš 8 narių: 6 Tarybos narių, laikantis proporcinio Tarybos daugumos ir mažumos atstovavimo principo, bei 2 seniūnaičių arba seniūnaičių ir visuomenės atstovų. Tokiu būdu siekiama užtikrinti VSĮ nuostatų, numatančių, kad Etikos komisija sudaroma laikantis proporcinio savivaldybės tarybos daugumos ir mažumos atstovavimo principo, įgyvendinimą, taip pat siekti seniūnaičių ir visuomenės atstovų įtraukties į šios komisijos darbą.

**3. Siūlomos naujos teisinio reglamentavimo nuostatos ir laukiami rezultatai.**

Tarybai priėmus šį sprendimą, bus sudaryta naujos sudėties Klaipėdos miesto savivaldybės tarybos Etikos komisija.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Projektui įgyvendinti reikalingas kitų teisės aktų keitimas, naujų teisės aktų priėmimas.**

Kitų teisės aktų priėmimas nenumatytas.

**6. Biudžeto lėšų poreikis projektui įgyvendinti, lėšų sutaupymo galimybės įgyvendinant projektą, finansavimo šaltiniai.**

Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Pasiūlymų negauta.

**8. Kiti sprendimui priimti reikalingi pagrindimai, skaičiavimai ir paaiškinimai.**

Papildomi skaičiavimai ir kt. neatliekami.

PRIDEDAMA. Teisės aktų ištraukos, 3 lapai.

|  |  |  |
| --- | --- | --- |
| L. e. p. Tarybos sekretoriato skyriaus vedėja  |  | Asta Digrienė |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos kompetencija**

**<...>**

2. Išimtinė savivaldybės tarybos kompetencija:

<...>

4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;

**22 straipsnis. Savivaldybės tarybos komisijos**

<...>

3. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, darbuotojai, dirbantys pagal darbo sutartis, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti savivaldybės gyventojai.

**23 straipsnis. Etikos komisija**

1. Savivaldybės taryba savo įgaliojimų laikui sudaro Etikos komisiją. Ši komisija sudaroma laikantis proporcinio savivaldybės tarybos daugumos ir mažumos atstovavimo principo. Komisijos sudėtis, išlaikant proporcinio savivaldybės tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo savivaldybės tarybos daugumos ir mažumos pasikeitimo. <...>

PATVIRTINTAS

2006 m. rugsėjo 19 d. įstatymu Nr. X-816

**LIETUVOS RESPUBLIKOS
VALSTYBĖS POLITIKŲ ELGESIO
KODEKSAS**

**6 straipsnis. Valstybės politikų elgesio kontrolės subjektai**

1. Valstybės politikų elgesio, kuriuo pažeidžiami šiame kodekse nustatyti valstybės politikų elgesio principai ir nuostatos, tyrimą atlieka institucijos, kurioje valstybės politikas eina pareigas, veiklą reglamentuojančių įstatymų ir kitų teisės aktų nustatyta tvarka sudarytos komisijos (toliau – Komisija):

<...>

2) savivaldybių tarybose – savivaldybių tarybų sprendimu iš jų narių ir gyvenamųjų vietovių bendruomenių atstovų sudarytos etikos komisijos.

PATVIRTINTA

Klaipėdos miesto savivaldybės tarybos

2023 m. kovo 23 d. sprendimu Nr. T2-19

 **KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

18.3. Taryba savo įgaliojimų laikui sudaro Etikos komisiją ir Antikorupcijos komisiją. Taryba gali sudaryti ir kitas nuolatines arba laikinas komisijas. Komitetų ir komisijų darbui vadovauja jų pirmininkai.

<...>

31.1. Taryba savo įgaliojimų laikui sudaro Etikos komisiją ir Antikorupcijos komisiją. Etikos ir Antikorupcijos komisijų kompetenciją nustato Vietos savivaldos įstatymas. Šios komisijos sudaromos laikantis proporcinio Tarybos daugumos ir mažumos atstovavimo principo. Komisijų sudėtis, išlaikant proporcinio Tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo Tarybos daugumos ir mažumos pasikeitimo.

<...>

31.11. Komisijos (visuomeninės tarybos) sudėties formavimo tvarka turi būti nustatoma vadovaujantis demokratiškumo, visuomenės ir frakcijų bei grupių proporcingo atstovavimo, profesionalumo, nepriekaištingos reputacijos ir savanoriškumo principais, atsižvelgiant į komisijos (visuomeninės tarybos) veiklos tikslus ir funkcijas. <...>

|  |
| --- |
| PATVIRTINTA |
| Klaipėdos miesto savivaldybės |
| Tarybos 2023 m. gegužės 10 d. |
| sprendimu Nr. T2-18 |

**KLAIPĖDOS MIESTO SAVIVALDYBĖS TARYBOS ETIKOS KOMISIJOS**

**VEIKLOS NUOSTATAI**

8. Komisija sudaroma Tarybos sprendimu iš 13 narių: 8 Tarybos narių, laikantis proporcinio Tarybos daugumos ir mažumos atstovavimo principo, bei 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai.

**Projektas**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2022 M. VASARIO 17 D. SPRENDIMO nR. t2-18 „DĖL KLAIPĖDOS MIESTO SAVIVALDYBĖS TARYBOS ETIKOS KOMISIJOS VEIKLOS NUOSTATŲ PATVIRTINIMO“ PAKEITIMO**

2023 m. gegužės 24 d. Nr. T1-146

Klaipėda

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 22 straipsnio 2, 3 ir 7 dalimis ir 23 straipsnio 1 dalimi, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 31.10 papunkčiu ir Klaipėdos miesto savivaldybės tarybos Etikos komisijos veiklos nuostatų, patvirtintų Klaipėdos miesto savivaldybės tarybos 2022 m. vasario 17 d. sprendimu Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“, 61 punktu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos Etikos komisijos veiklos nuostatus, patvirtintus Klaipėdos miesto savivaldybės tarybos 2022 m. vasario 17 d. sprendimu Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“:

1.1. pakeisti 8 punktą ir jį išdėstyti taip:

„8. Komisija sudaroma Tarybos sprendimu iš 8 narių: 6 Tarybos narių, laikantis proporcinio Tarybos daugumos ir mažumos atstovavimo principo, bei 2 seniūnaičių arba seniūnaičio ir visuomenės atstovo.“;

1.2. pakeisti 30 punktą ir jį išdėstyti taip:

„30. Komisijos posėdžių metu garso ir vaizdo įrašas negali būti daromas.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.